क्षेत्र दे लोकें दा आक्खना ऐ जे सरकार बी मनदी ऐ जे कुसै बी क्षेत्र दे आर्थिक सुधार लेई पर्यटन गी बढ़ावा देना जरूरी ऐ। देश-विदेश थमां हर ब’रे लक्खां पर्यटक जम्मू-कश्मीर रिआसत च कुदरती शलैपे दे नज़ारे दिक्खन ते उंदा मज़ा लैन इत्थै पुज्जदे न। कुदरती शलैपे दे मामले च पंचायत पनासा क्षेत्र बी कुसै कोला पिच्छै नेई ऐ, ब पर्यटन गी बढ़ावा देने लेई इस क्षेत्र गी विकसित करने दे मामले च पिच्छै रक्खेआ गेआ ऐ ते इयै बजह ऐ जे लोकें गी इस थाह्‌र दे बारे च जानकारी नेईं ऐ।